# Carolina de Borbó-Parma (princesa de Saxònia)

### De Viquipèdia

Carolina de Borbó-Parma, princesa de Saxònia (Parma 1770 - Dresden 1804). Princesa de Parma amb el tractament d'altesa reial que contragué matrimoni en el si de la casa reial de Saxònia.

Nascuda el dia 22 de novembre de l'any 1770 a la ciutat de Parma, sent filla del duc Ferran I de Parma i de l'arxiduquessa Maria Amàlia d'Àustria. Era néta per via paterna del duc Felip I de Parma i de la princesa Elisabet de França i per via materna de l'emperador Francesc I, emperador romanogermànic i de l'arxiduquessa Maria Teresa I d'Àustria.

El dia 9 de maig de l'any 1792 contragué matrimoni a la catedral de Dresden amb el príncep Maximilià de Saxònia, fill del rei Frederic Cristià I de Saxònia i de la princesa Maria Antònia de Baviera. La parella tingué set fills:

- SAR la princesa Maria Amàlia de Saxònia, nada a Dresden el 1794 i morta al Castell de Pillnitz el 1870.

- SAR la princesa Maria Ferranda de Saxònia, nada el 1796 a Dresden i morta al Castell de Brandeis el 1865. Es casà amb el gran duc Ferran III de Toscana.

- SM el rei Frederic August II de Saxònia, nat el 1797 a Dresden i mort a la localitat saxona de Brennbüchel el 1854. Es casà en primeres noces amb l'arxiduquessa Carolina d'Àustria i en segones noces amb la princesa Maria de Baviera.

- SAR el príncep Climent de Saxònia, nat a Dresden el 1798 i mort a Pisa el 1822.

- SAR la princesa Maria Anna de Saxònia, nada el 1799 a Dresden i morta el 1832 a Pisa. Contragué matrimoni amb el gran duc Leopold II de Toscana.

- SAR el rei Joan I de Saxònia, nat el 1801 a Dresden i mort el 1873 al Castell de Pillnitz. Es casà amb la princesa Amàlia de Baviera.

- SAR la princesa Maria Josepa de Saxònia, nada el 1803 a Dresden i morta el 1829 al Palau d'Aranjuez. Es casà amb el rei Ferran VII d'Espanya.

Carolina de Borbó-Parma morí el dia 1 de març de l'any 1804 a la ciutat de Dresden a l'edat de 34 anys després d'haver tingut set fills. El seu marit es tornà a casar l'any 1825 amb la princesa Maria Lluïsa de Borbó-Parma, neboda de la seva primera esposa.

Obtingut de "http://ca.wikipedia.org../../../c/a/r/Carolina_de_Borb%C3%B3-Parma_%28princesa_de_Sax%C3%B2nia%29_74bf.html"

Categories: Prínceps de Borbó-Parma | Prínceps de Saxònia

##### Views

- Article
- Discussió
- Revisió actual

##### Cerca